Anorexia nerviosa - Wikipedia

# Anorexia nerviosa

### Na Galipedia, a wikipedia en galego.

A anorexia nerviosa é un transtorno alimentario caracterizado por unha ríxida e insuficiente dieta alimentaria (caracterizada por baixo peso corporal) e unha situación anímica de excitación. A anorexia nerviosa é unha doenza complexa, envolvendo componentes psicolóxicos, fisiolóxicos e sociedade. Unha persoa con anorexia nervosa chámase anoréxica. Unha persoa anoréxica pode ser tamén bulímica.

## [editar] Definición Clínica

- Peso corporal en 85% ou menos do nivel normal.
- Exceso de actividade física.
- Medo intenso e irracional de gañar peso ou de ser gordo, mesmo tendo un peso por baixo do normal. Polo xeral os anoréxicos vén peso onde non existe, ou sexa, o anoréxico pensa que ten un peso por riba do normal.
- Negación a recoñecer a existencia da enfermidade.
- En mulleres, ausencia de ao menos tres ou máis menstruacións. A anorexia causa serios danos no sistema reprodutor feminino.

Outros síntomas e perigos inclúen:

- Bulimia, que pode desenvolverse posteriomente en persoas anoréxicas.
- Danos intestinais, cando o anoxérico fai uso excesivo de laxativos
- Danos ao ril, cando o anoxérico fai un uso excesivo de diuréticos
- Anemia (debido ao baixo nivel de ferro)
- Osteoporose (debido ao baixo nivel de calcio, ou á deficiencia do intestino en absorbelo)

A anorexia posúe un índice de mortalidade entre 15 a 20%, a maior de calquera transtorno psicolóxico, xeralmente matando por ataque cardíaco, debido á falta de potasio ou sodio (que axudan a controlar o ritmo normal do corazón).

## [editar] Causas

A anorexia afecta moito máis a persoas novas (entre 15 a 25 anos), e do sexo feminino (95% dos casos de anorexia nervosa ocorren en mulleres).

Moitos especialistas consideran que a influencia dos medios de comunicación é a principal (mais non a única) causa de transtornos alimentares. Isto porque os medios polo xeral impoñen o estereotipo en que a delgadez é un factor importantísimo, se non indispensábel, para o éxito social e económico dunha persoa, desde programas de televisión ata filmes e revistas. Tal influencia é bastante negativa nos nenos e adolescentes, época na que se está formando a personalidade, e casos de rapazas entre 11 a 14 anos anoréxicas existen con relativa frecuencia.

A anorexia nerviosa foi pouco comentada na cobertura xornalística da morte dalgunhas persoas que morreron precisamente debido á complicacións desta doenza, como Karen Carpenter e Terri Schiavo.

Persoas que pasaron por eventos traumáticos anteriormente, como rexeitamento familiar ou abuso físico e/ou sexual tamén posúen un maior risco de seren anoxéricas.

Persoas en certas profesións, como atletas, bailaríns, danzaríns, ximnastas ou modelos, poden motivar a unha persoa a diminuir o seu peso, posibelmente resultando nun transtorno alimentario. O perfeccionismo tamén é un factor de risco.

## [editar] Tratamento

A anorexia nerviosa, por ser unha doenza con raíces psicolóxicas, é difícil de tratar. Unha vez diagnosticada, o anoréxico pasa por terapia individual, terapia en grupo e terapia familiar, en casos leves e moderados. Como a negación do problema é frecuente, médicos, terapistas e familiares precisan ser pacientes encanto motivan o anoréxico na súa recuperación. Casos de reincidencias (recaídas) son comúns en persoas anoréxicas. Nos casos máis graves precísase tratamento hospitalario.

## [editar] Vexa tamén

- Bulimia nerviosa

Traído desde "http://gl.wikipedia.org../../../a/n/o/Anorexia_nerviosa.html"

Categoría: Doenzas

##### Views

- Artigo
- Discusión
- Revisión actual

##### Procura

##### Outras linguas

- Català
- Česky
- Dansk
- Deutsch
- English
- Esperanto
- Español
- Suomi
- Français
- Gàidhlig
- עברית
- Bahasa Indonesia
- Ido
- Íslenska
- 日本語
- Nederlands
- Norsk (bokmål)
- Polski
- Português
- Simple English
- Svenska
- Türkçe